Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 357/79 περί των στατιστικών ερευνών περί των αμπελουργικών εκτάσεων (98/C 257/05) COM(1998) 420 τελικό - 98/0232(CNS)

(Υποβλήθηκε από την Επιτροπή στις 13 Ιουλίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι ο κανονισμός (ΕΟΚ) αριθ. 357/9 του Συμβουλίου (1), όπως τροποποιήθηκε τελευταία από την πράξη προσχωρήσεως της Αυστρίας, Φινλανδίας και Σουηδίας, προβλέπει τις βασικές διατάξεις για τις στατιστικές έρευνες σχετικά με τις αμπελουργικές εκτάσεις και ότι τα αποτελέσματα των ερευνών χρησιμεύουν στον καθορισμό των δυνατοτήτων και της μεσοπρόθεσμης εξέλιξης της κοινοτικής παραγωγής 7

ότι είναι σκόπιμο να καταστεί πιο ευέλικτο το σύστημα που ορίζεται από τον κανονισμό (ΕΟΚ) αριθ. 357/79, λόγω ότι μόνο της τεχνολογικής εξέλιξης και της εξέλιξης στον τομέα της πληροφορικής αλλά και λόγω της ανάγκης ελάφρυνσης του φόρτου που συνεπάγονται οι στατιστικές που ζητούνται από τα κράτη μέλη 7

ότι ο κανονισμός (ΕΟΚ) αριθ. 357/79 προβλέπει ότι τα ενδιαφερόμενα κράτη μέλη διενεργούν ανά δέκα έτη βασικές έρευνες για τις αμπελουργικές εκτάσεις και ότι, εντούτοις, για τεχνικούς και πρακτικούς λόγους, ορισμένα κράτη μέλη θεωρούν ότι η διενέργεια των ερευνών αυτών πρέπει να συνδεθεί με τη διενέργεια της κοινοτικής έρευνας για τη διάρθρωση των γεωργικών εκμεταλλεύσεων η οποία προβλέπεται από τον κανονισμό (ΕΟΚ) αριθ. 571/88 του Συμβουλίου (2), όπως τροποποιήθηκε τελευταία από την απόφαση 98/377/ΕΚ της Επιτροπής (3) 7

ότι, στο πλαίσιο ευέλικτης μεθόδου, είναι σκόπιμο να δοθεί στα κράτη μέλη η δυνατότητα να χρησιμοποιούν το αμπελουργικό μητρώο που προβλέπει ο κανονισμός (ΕΟΚ) αριθ. 2392/86 του Συμβουλίου (4), όπως τροποποιήθηκε τελευταία από τον κανονισμό (ΕΟΚ) αριθ. 1596/96 (5), ως πηγή δεδομένων για τις πληροφορίες που αφορούν τη βασική έρευνα, δεδομένου ότι η εξέλιξη της πληροφορικής επιτρέπει να αποκομίζονται όλο και πιο ακριβείς και πλήρεις πληροφορίες βάσει αξιόπιστων δεδομένων που περιέχονται σε ένα ενημερωμένο μητρώο,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 357/79 τροποποιείται ως εξής:

1) Στο άρθρο 1 παράγραφος 1 προστίθεται το ακόλουθο τέταρτο εδάφιο:

«Εάν η κοινοτική έρευνα για τη διάρθρωση των γεωργικών εκμεταλλεύσεων βάσει του κανονισμού (ΕΟΚ) αριθ. 571/88 του Συμβουλίου (*) προβλέπεται να διενεργηθεί σε διάστημα το πολύ 12 μηνών σε σχέση με τη βασική έρευνα η οποία προβλέπεται στο πρώτο εδάφιο, πρώτη περίπτωση είναι δυνατόν να διενεργηθούν ταυτόχρονα οι δύο έρευνες. Τα κράτη μέλη ενημερώνουν εκ των προτέρων την Επιτροπή για την πρόθεσή τους να προσφύγουν στην παρούσα διάταξη.

(*) ΕΕ L 56 της 2.3.1998, σ. 1».

2) Στο άρθρο 2 παράγραφος 3 σημείο Α προστίθεται το ακόλουθο κείμενο:

«Εντούτοις, όσον αφορά τη βασική έρευνα 1999, η Πορτογαλία δύναται να διαβιβάσει πληροφορίες σχετικά με τις ποικιλίες αμπέλου που αντιπροσωπεύουν, συνολικά, 53 % τουλάχιστον της συνολικής καλλιεργούμενης αμπελουργικής έκτασης με οινοποιήσιμες ποικιλίες».

3) Στο άρθρο 3 προστίθεται η ακόλουθη παράγραφος:

«4. Τα κράτη μέλη που ολοκλήρωσαν την κατάρτιση του αμπελουργικού μητρώου σε εθνικό επίπεδο ή σε ορισμένες περιφέρειες και τα οποία αναλαμβάνουν την ετήσια ενημέρωσή του, σύμφωνα με τον κανονισμό (ΕΟΚ) αριθ. 2392/86, δύνανται να διαβιβάζουν στην Επιτροπή τις πληροφορίες που αφορούν τη βασική έρευνα οι οποίες προβλέπονται στο πλαίσιο των άρθρων 2 και 3 του παρόντος κανονισμού αντλώντας δεδομένα από το αμπελουργικό μητρώο».

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 54 της 5.3.1979, σ. 124.

(2) ΕΕ L 56 της 2.3.1988, σ. 1.

(3) ΕΕ L 168 της 13.6.1998, σ. 29.

(4) ΕΕ L 208 της 31.7.1986, σ. 1.

(5) ΕΕ L 206 της 16.8.1996, σ. 38.